# data[].attributes.body
U sklopu projekta „Dan bez veze“, učenici 4.a razreda sudjelovali su na zanimljivom satu pod nazivom „Informatika u kamenom dobu“. Cilj aktivnosti bio je pokazati kako bi informatika izgledala bez moderne tehnologije i digitalnih uređaja.

Učenici su na kamenčiće crtali poznate pojmove iz informatike, poput društvenih mreža, aplikacija i računalnih simbola. Nakon crtanja svaki je učenik predstavio svoj kamen i objasnio značenje nacrtanog pojma. Aktivnost je bila vrlo kreativna i zabavna, a učenici su pokazali maštovitost i dobro poznavanje digitalnog svijeta.

Kroz ovaj projekt učenici su naučili koliko je komunikacija važna, ali i kako se informacije mogu prenositi na različite načine – nekada na stijeni, a danas putem tehnologije.

https://www.facebook.com/reel/2120117632255684

Učiteljica Marijana Martinez

# data[].attributes.body
Kako smo obilježili Dan BezVeze

U našoj školi obilježili smo projekt „Dan bez veze” s ciljem poticanja učenika na druženje, suradnju i provođenje vremena bez korištenja digitalnih uređaja. Učenici osmih razreda sudjelovali su u raznim zanimljivim aktivnostima u vanjskoj učionici te su pokazali kako zabava i učenje mogu biti jednako zanimljivi i bez mobitela i računala.

Posebno zanimanje izazvale su aktivnosti povezane s ASCII kodiranjem. Učenici su u skupinama dešifrirali skrivene poruke, pretvarali slova i znakove u ASCII kodove te izrađivali vlastite tajne poruke koje su međusobno razmjenjivali i rješavali. Kroz igru i suradnju ponovili su sadržaje iz informatike te razvijali logičko razmišljanje i timski rad.

Osim kodiranja, učenici su sudjelovali u komunikacijskim i kreativnim izazovima, osmišljavali slogane za „Dan BezVeze” te pokazali koliko su važni razgovor, prijateljstvo i zajednički trenuci provedeni bez ekrana.

Projekt je protekao u veselom i opuštenom ozračju, a učenici su zaključili kako ponekad najbolja „veza” nije internetska, nego ona među prijateljima.

Učiteljica Ivanka Švaljek

# data[].attributes.body
Dan BezVeze u 5.a razredu – umjetničko izražavanje kroz 3D stvarnost

Učenici petog razreda obilježili su Dan BezVeze na kreativan i edukativan način tijekom sata informatike. U sklopu nastavne jedinice „Umjetničko izražavanje i 3D stvarnost“ učenici su spojili likovno izražavanje i digitalne vještine koristeći bojice, papir A4 i računalo.

Tema aktivnosti bila je crtanje najdražeg godišnjeg doba. Učenici su najprije na papiru osmišljavali i crtali motive proljeća, ljeta, jeseni ili zime, koristeći svoju maštu, kreativnost i različite boje. Nastali su zanimljivi i veseli radovi puni detalja, prirode i omiljenih aktivnosti karakterističnih za svako godišnje doba.

Nakon likovnog dijela zadatka, učenici su svoje radove imenovali prema odabranom godišnjem dobu koristeći nastavak datoteke karakterističan za 3D modele, primjerice: ljeto.fbx, zima.fbx, proljece.fbx ili jesen.fbx. Na taj su način upoznali povezanost umjetničkog izražavanja i digitalnog svijeta te se približili osnovama 3D stvarnosti i računalne grafike.

Aktivnost je protekla u ugodnom i veselom ozračju, a učenici su pokazali veliku kreativnost, maštovitost i interes za povezivanje umjetnosti i tehnologije. Obilježavanje Dana BezVeze još je jednom pokazalo kako informatika može biti zabavna, kreativna i poticajna za razvoj različitih vještina.

Učiteljica Ivanka Švaljek

# data[].attributes.body
Priroda: 22.5.2026., gradivo tlo

Istraživali smo tlo u školskom dvorištu i koristitli vanjsku učionicu. Nije nam trebao internet, radili smo praktično.

Učiteljica Natalija Ilić